વૃષભ : તા. 16ના રોજ બહાર ફરવા જવાનો કાર્યક્રમ થશે. પાર્ટી, સમુહભોજન અથવા જાહેર કાર્યક્રમોમાં ભાગ લેવાનું થશે. આપના મિત્રો અને જીવનસાથી જોડે નાના પ્રવાસનું આયોજન પણ થઇ શકે. તા. 17 અને 18 દરમિયાન સૂર્ય આપની રાશિથી પાંચમાં સ્થાનમાં ભ્રમણ કરતો હોવાના કારણે સંતાનની તબિયતનું ધ્યાન રાખવું. પ્રણય માટે સમય શુભ નથી. તમારી વચ્ચે અહંનો ટકરાવ થશે. યાત્રા-પ્રવાસનું આયોજન કરવું નહીં. અન્યથા પ્રવાસ દરમિયાન વધુ હાડમારી પડે અને પરેશાનીનો સામનો કરવો પડે. તા. 17 અને 18 દરમિયાન આઠમાં સ્થાનમાં ચંદ્રનું ભ્રમણ હોવાના કારણે આર્થિક બાબતમાં સાવધાની રાખવી. ખર્ચનું પ્રમાણ વધશે. માનસિક તણાવ રહેશે. કામના બોજ અને સ્વાસ્થ્યની તકલીફના કારણે સમસ્યાઓ વધશે. સંબંધોની મહત્ત્વતા સમજાશે. આપનું માનસિક વલણ જડ ન રાખતા ધૈર્યપૂર્ણ વ્યવહારથી પરિણામ વધુ સારું મળશે. તા. 19 બપોર પછીને તા. 20, 21 દરમિયાન સમય મધ્યમ રહેશે. આપને સંતાન સંબંધી બાબતોમાં ચિંતા રહેશે. આપનો ઝુકાવ આધ્યાત્મ તરફ રહેશે. ઈશ્વરની આરાધનામાં મન લાગી રહેશે. આપનું કોઈ અટકેલ કાર્ય પૂર્ણતા પામશે. તા. 22ના રોજ આપની કુશળતાથી સારી ઉપલબ્ધી મેળવશો. દિવસ વિજય સૂચક પુરવાર થશે. પ્રેરક કાર્ય કરશો. દરેક તરફથી શુભ સમાચાર મળશે. આપ પોતે એકદમ ઉર્જાવાન અને સ્ફૂર્તિ અનુભવશો.